section_heading: Životopis
paragraph_text: Od rujna 1951. biva župnik je Kanfanara i Barata sve do 1955. godine. Sljedećih desetak godina župnik je u Svetvinčentu i Juršićima. Od 1965. premješten je u druge župe. Do 1974. vodio je župe Kaštelir i Labinci u Porečkom dekanatu. Godine 1974. u novom je dekanatu, Umaško-oprtaljskom, gdje je upravljao župama Umag i Petrovija. Nakon toga uspinje se u lokalnoj crkvenoj hijerarhiji. Imenovan je za generalnog vikara prosinca 1984. godine i sljedeća dva desetljeća, do umirovljenja u rujnu 2004. godine obnašao je razne dužnosti pri Ordinarijatu u Poreču. Generalni je vikar bio dvojici biskupa, Antunu Bogetiću i Ivanu Milovanu. Konzultor pri Ordinarijatu je od 1985. godine. Od ožujka 2000. godine dionik je u kauzi za beatifikaciju Sluge Božjeg Miroslava Bulešića kao promicatelj pravde. 19. rujna 1994. dočekala ga je nova počast. Imenovan je monsignorom kapelanom Njegove Svetosti Ivana Pavla II.